cyanic-selkie/wikianc huggingface dataset:
Բազմացում
Անսեռ և սեռական բազմացումների համեմատություն
Երբ սննդի ռեսուրսները կրճատվում են, կլիման դառնում է անբարենպաստ, կամ առանձնյակի գոյությանը սպառնում են բնական միջավայրի այլ գործոններ, այս օրգանիզմները սկսում են բազմանալ սեռական եղանակով։ Սեռական բազմացումն ապահովում է տեսակի առանձնյակների միջև գեների փոխանակում։ Սեռական բազմացման հետևանքով առաջացող սերունդների գենետիկական բազմազանությունը թույլ է տալիս ձևավորել գոյատևման մեխանիզմներ՝ ապահովելով բնական հարմարողականությունը։ Սեռական բազմացման մեյոզի փուլը թույլ է տալիս ԴՆԹ -ի վնասվածքների արդյունավետ վերականգնում ։ Բացի այդ, սեռական բազմացման հետևանքով առաջացող միջանկյալ փուլերը սովորաբար կարողանում են գոյատևել միջավայրային անբարենպաստ պայմաններին։ Այսպիսով, սերմերը, ձվերը, ցիստերը և նմանօրինակ այլ փուլերը ապահովում են օրգանիզմի գոյատևումը անբարենպաստ պայմաններում՝ մնչև բարենպաստ պայմանների վերականգնումը
Առանց բազմացման կյանք
Աբիոգենեզը ուսումնասիրում է, թե ինչպես է կյանքի ծագման ընթացքում չվերարտադրվող տարրերից տեղի ունեցել վերարտադրվող օրգանիզմների առաջացումը։ Անկախ նրանից՝ եղել են մի քանի անկախ աբիոգենետիկ ծագման դեպքեր, թե ոչ, բոլոր կենդանի օրգանիզմների վերջին ընդհանուր ունիվերսալ նախնին ապրել է Երկրի վրա 3,5 միլիարդ տարի առաջ։
Գիտնականները փորձում են հասկանալ, թե ինչպես է հնարավոր ոչ վերարտադրվող նյութերից լաբորատորիայում ստեղծել կյանք։ Որոշ գիտնականներ անկենդան նյութից հաջողությամբ ստեղծել են վիրուսներ ։ Չնայած դրան՝ վիրուսները շատ հաճախ համարվում են ոչ կենդանի։ Վիրուսներն ուղղակի ՌՆԹ -ի և ԴՆԹ -ի մոլեկուլներ են՝ սպիտակուցային պատիճում, չունեն նյութափոխանակություն և կարող են կրկնապատկվել միայն տեր բջջի նյութափոխանակության մեխանիզմների հաշվին։
Իրական կենդանի օրգանիզմների սինթեզը լաբորատոր պայմաններում շատ ավելի բարդ խնդիր է, բայց կենսաբանության ներկայիս առաջընթացի պայմաններում իրատեսական է։ Սինթետիկ գենոմը հաջողությամբ փոխադրվել է կենդանի բակտերիայի մեջ, որտեղ կրկնապատկվել է՝ առաջացնելով սինթետիկ M. mycoides օրգանիզմը ։
Գիտնականները սակայն քննարկում են, թե արդյոք այս բջիջը կարող է համարվել ամբողջությամբ սինթետիկ, եթե սինթետիկ գենոմը նույնքան էր, որքան բակտերիայի սեփական գենոմը, իսկ գենոմն ընդունողը՝ բնական ճանապարհով առաջացած բակտերիա։ Քրեյգ Վենթերի ինստիտուտը շարունակում է օգտագործել «սինթետիկ բակտերիա» տերմինը՝ բացատրելով, որ «մենք չենք համարում, թե սա զրոյից ստեղծված կյանք է, բայց սինթետիկ ԴՆԹ -ի օգնությամբ արդեն առկա կյանքից ստեղծել ենք նոր կյանք» ։ Վենթերը ցանկանում է արտոնագրել իր փորձարարական բջիջները՝ մեկնաբանելով, թե «դրանք նույնպես մարդկային հայտնագործություններ են» ։ Սինթետիկ կյանք ստեղծող գիտնականները ցանկանում են լայնացնել կյանքի և մեխանիզների միջև առկա սահմանը, մինչ այդ երկուսը կմիավորվեն՝ առաջացնելով «իրապես ծրագրավորվող օրգանիզմներ» ։ Այս ոլորտում ընդգրկված գիտնականները կարծում են, որ «իրական սինթետիկ կենսաքիմիական կյանքի» սինթեզը շատ մոտ է, տեխնոլոգիապես հասանելի և էժան՝ համեմատած մարդու Լուսնի թռիչքի արժեքի հետ ։
Վիճակախաղի սկզբունք
Սեռական բազմացումը ունի շատ բացասական կողմեր, քանի որ անհրաժեշտ է ավելի շատ էներգիա՝ անսեռ բազմացման հետ համեմատ և փոփոխում է օրգանիզմները ծնողական ձևերից։ Ջորջ Ուիլյամսը, օգտագործելով վիճակախաղի տոմսերի նմանությունը, բացատրել է, թե ինչու է սեռական բազմացումը, այնուամենայնիվ, օգտագործվում շատ տեսակների կողմից ։ Նա ասում էր, որ անսեռ բազմացումը շատ նման է նույն թվերով տոմսի բազմաթիվ օրինակները գնելուն։ Սեռական բազմացման ժամանակ, սակայն, գնվում են քիչ քանակով տոմսեր, բայց մեծ բազմազանությամբ, որը մեծացնում է շահելու հավանականությունը։ Վիճակախաղի սկզբունքը այսօր ավելի քիչ է ընդունվում, քանի որ փաստեր են բերվում անսեռ բացմացման անբարենպաստ պայմաններում ավելի ձեռնտու լինելու վերաբերյալ, որը հակասում է սկզբունքին։
Ծանոթագրություններ
Կատեգորիա:Ընդհանուր կենսաբանություն Կատեգորիա:Բազմացում
Շվեյցարիայի սահմանադրություն
Վերանայում
Սահմանադրությունը կարող է լիովին փոփոխվել կամ վերանայվել 192—195 հոդվածների հիման վրա։ Ժողովուրդը, Դաշնային խորհուրդը կամ ժողովը կարող են նախաձեռնել թարմացում կամ փոփոխություն, որը պետք է ընդունվի ժողովրդի ու կանտոնների կողմից՝ հանրաքվեի միջոցով։ Փոփոխությունները կամ նոր սահմանադրությունը պետք է համապատասխանեն միջազգային իրավունքին։ Սահմանադրության ամբողջական վերանայման դեպքում խորհրդարանի երկու պալատները պետք է հավասարապես փոփոխվեն (վաղօրոք ընտրությունների միջոցով)։
Ծանոթագրություններ
Կատեգորիա:Շվեյցարիայի քաղաքականություն Կատեգորիա:Սահմանադրություններ
Հովունի
Բնակչություն
Հովունիի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է հացահատիկի, շաքարի ճակնդեղի, կերային կուլտուրաների մշակությամբ, բանջարաբուծությամբ և անասնապահությամբ։
Պատմամշակութային կառույցներ
Հովունիում կան 3 մատուռ՝ “Սրբի Սար”, “Նարեկ”, “Սրբատեղ” և մեկ “Կարմիր կող Ավետարան” եկեղեցի։
Արտաքին հղումներ
Կատեգորիա:Ախուրյանի շրջան Կատեգորիա:Շիրակի մարզի գյուղեր
Իշտար (այլ կիրառումներ)
Իշտար, կարող է վերաբերել՝
Իովսյու (այլ կիրառումներ)
Իովսյու, կարող է վերաբերել՝
Տոռես դե Բարբուես
Տոռես դե Բարբուես (իսպ.՝ Torres de Barbués), մունիցիպալիտետ Իսպանիայում` Ուեսկա պրովինցիայում ) ։ Մունիցիպալիտետը գտնվում է Էլ Մանեգրոս շրջանում։ Բնակչությունը` 303 մարդ (2010 թվականի տվյալներով)։
Ծանոթագրություններ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Ումբերտո Վիվիանի
Ումբերտո Վիվիանի Ռիբերա (Humberto Viviani Ribera, ), իտալական ծագմամբ բոլիվիացի ֆուտբոլիստ։ Խաղացել է պաշտպանի դիրքում։ Այժմ մարզիչ է։
Կենսագրություն
Իր ողջ կարիերան անցկացրել է հայրենիքում։ Հանդես է եկել մի շարք բոլիվիական ակումբներում, այդ թվում նաև երկրի առաջատար ակումբներ «Սթրոնգեստի» և «Աուրորայի» կազմում ։ Կարիերան ավարտել է 34 տարեկանում «Մունսեպալեում» ։
Անցել է մարզչական աշխատանքի։ Առաջին մեծ հաջողությունները ձեռք է բերել «Ատլետիկո Պալմաֆլորի» կազմում։ 2019 թվականին իր թիմին դարձրել է Սիմոն Բոլիվարի անվան գավաթակիր, այդպես նա բոլիվիական Պրիմերայի ուղեգիր է նվաճել ։ Այդ ամենից հետո մասնագետը գլխավորել է «Աուրորան» ։
2023 թվականի իր ուժերը փորձել է արտասահմանյան առաջնությունում՝ պայմանագիր կնքելով հայկական « Վանի » հետ ։ Նրա գլխավորությամբ թիմը Պրեմիեր լիգայում անցկացրել է 11 հանդիպում՝ տանելով ընդամենը երկու հաղթանակ ։
Արտաքին հղումներ
Կատեգորիա:Ֆուտբոլային մարզիչներ այբբենական կարգով
Կազար (գյուղ, Ռյազանսկի շրջան)
Կազար (Казарь), գյուղ Ռուսաստանի, Ռյազանի մարզի Ռյազանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1147 թվականին հիմնադրված բնակավայրեր Կատեգորիա:Ռուսաստանի Ռյազանի մարզի Ռյազանսկի շրջանի բնակավայրեր
Ամուդուխ
Ամուդուխ, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 155 ադրբեջանցի բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Կամենովատկա (գյուղ, Նովոմիրգորոդի շրջան)
Կամենովատկա (Камянуватка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Կամենովատկա գյուղում բնակվում էր 237 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոմիրգորոդի շրջանի բնակավայրեր Կատեգորիա:Ուկրաինայի գյուղեր
Շինդլարի
Դիրք
Գյուղը գտնվում է ծովի մակարդակից 1380 մետր բարձրության վրա։ Շրջկենտրոն Դմանիսից հեռու է 6 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 302 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դմանիսի շրջան
Դրամապանակ
Դրամապանակ, քսակ, ավելի հաճախ կաշվից կամ կտորից՝ նախատեսված գումար պահելու համար։ Հաճախ անվանել են քսակ։
Տեսակներ
Դրամապանակները փակման ձևով կարող են տարբերվել ։
Պատմություն
Կարելի է ենթադրել, որ առաջ բոլորը փողերը պահում էին հատուկ պարկերի մեջ; Լիդիա յի (ժամանակակից Թուրքրայի տարածքում) բնակիչները, մոտավորապես մ. թ. ա․ 640-630 թվականներին սկսեցին հատել մետաղադրամներ ոսկուց և արծաթից։ Բայց քիչ թե շատ ժամանակակից տեսքով դրամապանակները հայտնվել են ավելի ուշ Վերածնունդի ժամանակաշրջանում ։
17-րդ դարում ստեղծվել է հատուկ դրամապանակ, որը ստացել է «դրամապանակ ժլատի համար» անվանումը։ Այն ուներ շատ բարդ ամրակ, որը դժվարեցնում էր նրան բացել, և հաճախակի բացելու ցանկությունը շատերին հուսահատեցնում էր։ Կային նաև առանձին դրամապանակներ, ստեղծված հատուկ մանրի համար։ Այն կրում էին նրա համար, որպեսզի ողորմություն տային։ Հաճախ այդպիսի դրամապանակները զարդարված էին հատուկ գրություններով։ Այդպիսի դրամապանակները հաճախ անվանում էին «Ողորմության դրամապանակներ»։ Գոյություն ուներ որոշակի սնահավատություն կապված այն բանի հետ, որ եթե մուրացկանին դրամապանակից փող ես տալիս, ապա օգնողը նույնպես փող չէր ունենում։ Հետևաբար, հնարավոր էր, որ հենց այդ նպատակի համար ստեղծվել են հատուկ դրամապանակներ։ Փողերը դրա մեջ դնում էին չհաշվելով ։
Սկզբից «Ողորմության դրամապանակը» սովորական կաշվե դրամապանակների նման էին։ Սկսած 18-րդ դարից՝ դրանցք պատրաստվել են տարբեր նյութերից՝ ուլունքից, մետաղից, կերամիկայից։ Սրտի տեսքով դրամապանակը դարձելէ աղքատներին աղքատներին ամբողջ սրտով ողորմություն տալու նշան, իսկ եթե դրամապանակը սերմի տեսքով է, դա նշանակել է, որ փողը ողորմության սերմն է։ Այդպիսի դրամապանակների վրա հաճախ կարելի է հանդիպել խորհրդանշական գրություններ։ «Նվերը ընդունեց նա, ով ընդունեց արժանավորին», «Ժլատ հարուստը աղքատից աղքատ է», «Մի ձեռքով հավաքեք, մյուսով բաժանեք», «Եթե ուզում եք ունենալ, տվեք», «Ողորմության ճանապարհը սակավության ճանապարհներում», «Խնդրիր Աստծուց, բայց տուր Աստծուն», «Ողորմություն տվողին Աստված տալիս է», «Դատաստանը առանց ողորմության չկատարված ողորմություն է»։
1917 թվականից հետո մուրացկանության դրամապանակների արտադրությունը դադարել է։
Հին Ռուսաստան (11-րդ դարից)
Դրամապանակը հայտնվեց Հին Ռուսաստանում 11-րդ դարի սկզբներից (ժամանակակից դրամապանակի նախատիպը հայտնաբերվել է Նովգորոդում)։ Դա գործվացքային պայուսակ էր, որը վերևում կախվում էր հատուկ լարով, ինչը կանխում էր թղթադրամների և մետաղադրամների կորուստը։ Բացի դրամական միջոցներից, դրամապանակը պարունակում է տարբեր տեսակի հարմարանքներ։ Փոքր կշռման համար ծալվող կշեռքներ, ինչը դրամապանակի տիրոջը թույլ է տալիս թանկարժեք մետաղներ և քարեր ընդունել որպես ապրանքավճար;
Ենթադրվում է, որ փոքր պայուսակ պարկերը ներկրվել են Արևելքից։ Դրանք անհրաժեշտ են զանազան մանրուքներ պահելու համար։ Դրամապանակի տերը այն զարդարել է ըստ իր նախասիրությունների։ Տղամարդկանց դրամապանակները հատուկ զարդարանքով չէին տարբերվում, բայց դրանք ընդարձակ էին։ Սկզբում նրանք փորձում էին դրանք ամրացնել գոտու վրա, բայց դա ապահով չէր և կարող էր պատրվակ ծառայել թալանի համար։ Հետո ավելի հաճախ դրամապանակները սկսեցին թաքցնել շալվարի կամ բաճկոնի մեջ։
Միջնադարյան Եվրոպա
Առաջին դրամապանակների ներառումը հայտնվեց 12-րդ դարում։ Դրանք փողի պայուսակներ էին՝ պատրաստված կաշվից կամ կտավից և ժապավեներով ամրացված էր գոտուն։ Բացի փող կրելուց օգտագործվում էր նաև անձնական իրերի, կրոնական մասունքների, փաստաթղթերի, կնիքների համար և այլն։ Ենթադրվում է որ եվրոպացիները թղթադրամները և կարևոր փաստաթղթերը կրում էին գլխարկների և կոշիկների մեջ։
Հին Չինաստան և Ճապոնիա
Հին Չինաստանում և Ճապոնիայում օգտագործում էին անցքեր ունեցող մետաղադրամներ, իսկ կաշվե և մետաքսե լարը դրամապանակի դերը էր տանում։
Ծանոթագրություններ
Կատեգորիա:Փող Կատեգորիա:Արժեթղթերի շուկա Կատեգորիա:Դրամապանակ
Հունական թագավորների կանանց ցանկ
Հունաստանի թագավորների կանայք կամ կոնսորտ թագուհիներ, Հունաստանի թագավորությունը կառավարող միապետերի կանայք իրենց ամուսինների գահակալության ընթացքում։ Ժամանակակից Հունաստանի բոլոր միապետերը տղամարդիկ են եղել։ Դրանցից միայն Օտտո I միապետն է կրել Հունաստանի արքա տիտղոսը, իսկ նրա կինը`Ամալիան միակն է, որ կրել է Հունաստանի թագուհի տիտղոսը։ Բոլոր միապետերը կրել են Հելլենների արքա կամ Հելլենների թագավոր տիղոսը։ Թագավորի կինը մեծարվել է որպես «Ձերդ Մեծություն» ստանալով Հելենների կոնսորտ թագուհի տիտղոս։ Միայն Մանոս Ասպասիան, Ալեքսանդր թագավորի կինն է, որ չի ընդունվել որպես թագուհի և ստացել է Հունաստանի արքայադուստր տիտղոսը։
Կոլգա-Յաանի
Կոլգա-Յաանի (Kolga-Jaani), գյուղական ավան Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղական ավանում բնակվում էր 393 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կոլգա-Յաանի շրջանի բնակավայրեր Կատեգորիա:Էստոնիայի գյուղական ավաններ
Աստերոիդների ցանկ (20301-20400)
Աստերոիդների ցանկ (20201-20300) * Աստերոիդների ցանկ * Աստերոիդների ցանկ (20401-20500)
Իունա (այլ կիրառումներ)
Իունա, կարող է վերաբերել՝
Ձևացրու, որ իմ կինն ես
«Ձևացրու, որ իմ կինն ես» (Just Go with It) ռեժիսոր Դենիս Դուգանի ֆիլմերից, որի գլխավոր դերերը մարմնավորում են Ադամ Սենդլերը, Ջենիֆեր Էնիսթոնը, Նիկոլ Քիդմանը, Նիկ Սվարդսոնը, Բրուկլին Դեկերը, Բեյլի Մեդիսոնը, Գրիֆին Գլյուկը, Դեյվ Մետյուզը, Քևին Նիլոնը, Ռեյչել Դրեչը։
Սյուժե
Գլխավոր հերոս Դենին հանդիպել է Պալմերին և լավ տպավորություն թողնելու համար նրան պատմել է գոյություն չունեցող կնոջ և դժվարին ընտանեկան կյանքի մասին։ Իսկ Պալմերը ցավակցություն հայտնելու փոխարեն ցանկանում է ծանոթանալ նրա կնոջ հետ։ Դենիին ոչինչ չի մնում, քան շատ արագ ելք փնտրել այդ հետաքրքիր իրավիճակից։ Ի երջանկություն, նա ունի մի գեղեցկուհի գործընկեր՝ Քեթրինը, որն իր երեխաների հետ ժամանակավոր կստանձնի Դենիի ընտանիքի դերը։
Կույբիշևի փողոց (Յալթա)
Կույբիշևի փողոց (Улица Куйбышева), փողոց Ղրիմի Յալթա քաղաքում։ Անվանվել է խորհրդային պետական և կուսակցական գործիչ Վալերիան Վլադիմիրովիչ Կույբիշևի (1888-1935) պատվին։ Սկիզբ է առնում Կիևյան փողոցից և ավարտվում Միչուրինի և Օսլովսկու փողոցների հանգույցում։ Երկարությունը 310 մետր է։
Նկարագրություն
Յալթա քաղաքի Կույբիշևի փողոցը սկսվում է Կիևյան փողոցից, հատում Կույբիշևի նրբանցքը, Շիրյաևի փողոցը, Կիևյան նրբանցքը, Սադովայա փողոցը, Նադյա Լիսանովայի փողոցը և ավարտվում Միչուրինի և Օսլովսկու փողոցների հանգույցում։ Շատ կարճ փողոց է. երկարությունն ընդամենը 310 մետր է։ Փողոցում կա համարակալված 26 շինություն։
Կույբիշևի փողոցի փոստային դասիչն է՝ 298612։
Փողոցն անվանվել է խորհրդային պետական և կուսակցական գործիչ Վալերիան Վլադիմիրովիչ Կույբիշևի (1888-1935) պատվին։ Նա եղել է 1905-1907 թվականների հեղափոխության ակտիվ մասնակից։ 1906 թվականից մինչև 1915 թվականը հեղափոխական աշխատանք է կատարել Սիբիրում, Պետրոգրադում և այլուր։ Ութ անգամ ձերբակալվել է, չորս անգամ աքսորվել Արևելյան Սիբիր։ 1917-ի մարտից ղեկավարել է ՌՍԴԲ(բ)Կ Սամարայի կազմակերպությունը։ Ղեկավարել է ԳՈԷԼՌՈ-ի պլանի իրականացման աշխատանքները։ Խորհրդային մեծ հանրագիտարանի առաջին հրատարակության կազմակերպիչներից է, նրա գլխավոր խմբագրության անդամը։ Աճյունն ամփոփված է Կրեմլի պատի մեջ ։
Արտաքին հղումներ
Կատեգորիա:Յալթայի փողոցներ
Ալեքսանդր Նևսկու տաճար (Սոֆիա)
Ալեքսանդր Նևսկու տաճար (Храм-паметник „Свети Александър Невски“, Hram-pametnik „Sveti Aleksandar Nevski“), բուլղարական ուղղափառ տաճար Բուլղարիայի մայրաքաղաք Սոֆիայում։ Կառուցվել է նեո-բյուզանդական ոճով։ Արևելյան ուղղափառ տաճարներից ամենամեծն է աշխարհում ։ Սուրբ Ալեքսանդր Նևսկու տաճարը զբաղեցնում է 3170 մ2 տարածք և 10,000 մարդ կարող է միաժամանակ գտնվել ներսում ։ Այն երկրորդ ամենամեծ տաճարն է Բալկանյան թերակղզում Բելգրադի Սուրբ Սավայի տաճարից հետո ։
Պատմություն
Սուրբ Ալեքսանդր Նևսկու տաճարը կառուցվել է 1882-1912 թվականներին` ի պատիվ Օսմանյան լծից Բուլղարիայի ազատագրման համար մղված ռուս-թուրքական պատերազմի (1877-1878 թվականներ) ժամանակ ընկած ռուս զինվորների։ Եկեղեցու ընդհանուր տարածքը 3170 քմ է։
Եկեղեցու սկզբնական նախագիծը կատարել է ճարտարապետ Իվան Բոգոմոլովը 1884-1885 թվականներին, հետագայում` 1904-1912 թվականներին նախագիծը հիմնովին վերափոխվել է ճարտարապետ Ալեքսանդր Պոմերանցևի կողմից։
Կենտրոնական խորանը նվիրված է Սուրբ Ալեքսանդր Նևսկուն, հարավայինը՝ Սուրբ Բորիսին, ով քրիստոնեությունը բերել է Բուլղարիա, հյուսիսայինը՝ Սուրբ Կիրիլին և Սուրբ Մեֆոդիին։
Ճարտարապետություն
Ալեքսանդր Նևսկու տաճարը խաչաձև գմբեթավոր և ընդգծված կենտրոնական գմբեթով բազիլիկա է։ Տաճարի ոսկեզօծ գմբեթի բարձրությունը 45 մետր է, զանգակատան բարձրությունը՝ 53 մետր։ Տաճարն ունի 12 զանգ, որոնց ընդհանուր կշիռը կազմում է 23 տոննա, ամենածանրը՝ 12 տոննա է, ամենաթեթևը՝ 10 կգ ։ Զանգակատան վերևում Ալեքսանդր Նևսկիի պատկերով խճանկար է, որի հեղինակը բուլղարացի նկարիչ, պրոֆեսոր Անտոն Միտովն է։ Տաճարը բաղկացած է հինգ սրահից` զարդարված բյուզանդական ոճի խճանկարներով։ Եկեղեցու ներքին հարդարման համար օգտագործվել են իտալական մարմար, բրազիլական օնիքս։ Ամենուրեք գերիշխում են բյուզանդական ճարտարապետության տարրերը։ Խճանկարներն ու որմնանկարները կատարված են 32 ռուս և 13 բուլղարացի նկարիչների կողմից։ Կենտրոնական գմբեթին ոսկեզօծ տառերով գրված է «Հայր մեր» աղոթքը ։
Անվանափոխումներ
1916-1920 թվականներին Առաջին համաշխարհային պատերազմի ժամանակ, երբ Ռուսաստանը և Բուլղարիան ընդդիմադիր դաշինքի կազմում էին, տաճարի անունը փոխվեց Կիրիլ և Մեթոդիուս տաճարի, այնուհետև վերականգնեց իր հին անվանումը ։ 1924 թվականին սեպտեմբերի 12-ից Ալեքսանդր Նևսկու տաճարը համարվում է մշակութային պահպանության հուշարձան։
Թանգարան
Տաճարի ներսում կա բուլղարական սրբապատկերների թանգարան, որը կազմում է Բուլղարիայի ազգային գեղարվեստի պատկերասրահի մասը։ Համաձայն եկեղեցու՝ թանգարանն ունի ուղղափառ սրբապատկերների ամենամեծ հավաքածուն Եվրոպայում։
Հարակից շինություններ
Քաղաքն անվանվել է Սուրբ Սոֆիայի եկեղեցու պատվին, որը գտնվում է տաճարին կից։ Տաճարին մոտ գտնվող նշանակալի օբյեկտների շարքում են Անհայտ զինվորի հուշարձանը, Բուլղարիայի գիտությունների ակադեմիան, Արտասահմանյան արվեստի ազգային պատկերասրահը, Բուլղարիայի գեղարվեստի ազգային ակադեմիան, Բուլղարիայի պառլամետը, Իվան Վազովին նվիրված այգին, որտեղ նրա հուշարձանն է և տապանաքարը, Սոֆիայի օպերայի և բալետի թատրոնը, զբոսայգի, որտեղից կարելի է գնել ձեռագործ, անտիկ իրեր։
Արտաքին հղումներ
Կատեգորիա:Բուլղարիայի պաշտամունքային կառույցներ Կատեգորիա:Սոֆիայի տեսարժան վայրեր Կատեգորիա:1912 հիմնադրումներ Բուլղարիայում
Նատալյա Գոնչարովա (այլ կիրառումներ)
Նատալյա Գոնչարովա, անուն ազգանունը կարող է վերաբերել հետևյալ ռուս կանանց
Հովիտ
Հովիտ, ռելիեֆի երկայնաձիգ, իջվածքային ձև՝ առաջացած հոսող ջրի քայքայիչ գործունեության և երկրակեղևի տեկտոնական խախտումների հետևանքով։ ՀՀ տարածքին բնորոշ են լեռնային գետերի կիրճաձև (Որոտանի, Դեբեդի, Քասաղի), կանիոնաձև (Հրազդանի, Արփայի, Ազատի), V-աձև (Գետիկի ևն) հովիտները։ Առանձնանում են երկայնակի (Փամբակի, Ճորոխի), լայնակի-անտեցեդենտ (Արաքսի հովիտը Մեղրու մոտ) տեկտոնական հովիտները։ Որոշ լեռնային գետեր միջին և ստորին հոսանքներում առաջացնում են հարթավայրային, ողողատային հովիտներ (Արաքսը՝ Արարատյան դաշտում)։ Լեռնային շրջաններին բնորոշ են նաև տաշտակաձև-սառցադաշտային հովիտները (Մանթաշի, Ամբերդի ևն)։
ՀՀ տարածքի լեռնային գետերի հովիտները վերնագավառում հաճախ եզրավորվում են ջրհավաք ձագարներով և սառցադաշտային կրկեսներով։
Հարթավայրային գետերի ողողատները լավագույն խոտհարքներ են, դարավանդներն օգտագործվում են գյուղատնտեսական նպատակներով։ Լեռնային գետերի հովիտներում հիմնադրում են բնակավայրեր։ Հովիտների լանջերը հիմնականում ծածկված են անտառներով։ Հովիտների ձևաբանական վերլուծության միջոցով պարզաբանում են տվյալ վայրի երկրաբանական զարգացման նորագույն պատմությունը, հայտնաբերում ցրոնային հանքավայրեր և համապատասխան եզրակացությունների հանգում հիդրոտեխնիկական կառույցներ նախագծելիս։
Կատեգորիա:Ռելիեֆի տեսակներ Կատեգորիա:Հովիտներ
Արցախի Հանրապետության աշխարհագրություն
Արցախի աշխարհագրություն, Արցախի Հանրապետության աշխարհագրական դիրքի, ֆիզիկաաշխարհագրական օբյեկտների, դրանց առանձնահատկությունների, բնակլիմայական պայմանների ամբողջությունը։ Արցախի Հանրապետությունը գտնվում է Հայկական լեռնաշխարհի հյուսիս-արևելքում։ Հիմնականում ունի լեռնային մակերևույթ։ Համեմատաբար ցածրադիր ու հարթավայրային են հարավը և արևելքը։ Արաքս գետի երկայնքով տարածվում են Արցախի դաշտավայրերը։
Արցախի մակերևույթը կտրտված է բազմաթիվ լեռնաշղթաներով։ Հյուսիսում Մռավի, հյուսիս-արևմուտքում՝ Արևելյան Սևանի լեռնաշղթաներն են, արևմուտքում՝ Սյունիքի բարձրավանդակը, կենտրոնական հատվածում՝ Արցախի լեռնաշղթան, որից դեպի արևելք են տարածվում մի շարք մանր լեռնաճյուղեր։
Լեռնագագաթներ
Բարձր լեռնագագաթներն են՝
Վարչական շրջաններ
Ըստ վարչատարածքային բաժանման Արցախի Հանրապետությունը կազմված է հետևյալ միավորներից՝
Շահումյանի շրջանն ամբողջությամբ, Մարտակերտի ու Մարտունու շրջանների արևելյան որոշ հատվածներ այժմ գտնվում են ադրբեջանական վերահսկողության տակ։ Հայկական պետության տիրապետության տակ է գտնվում Աղդամի շրջանի արևմտյան հատվածը։
Կլիմա
Արցախի կլիման չափավոր մերձարևադարձային է։ Տարեկան միջին ջերմաստիճանը +11 °C է։ Ամենատաք և արևոտ ամիսների՝ հուլիսի և օգոստոսի միջին ջերմաստիճանն է համապատասխանաբար՝ +22 °C և +21 °C։ Ձմեռային ամիսներին միջին ջերմաստիճանը տատանվում է -1-ի և 0 °C միջև։ Բարձրադիր շրջաններում ձմռան եղենակը հաճախ բավական ցուրտ և ձյունառատ է։ Ջերմաստիճանի նվազագույնը՝ -23 °C։ Ամառային ամիսներին ջերմաստիճանի առավելագույնը 32-37 °C և 40 °C է համապատասխանաբար բարձրադիր և ցածրադիր շրջաններում։ Տարեկան տեղումների քանակը բարձրադիր վայրերում 560-840 մմ է, ցածրադիր վայրերում՝ 410-480 մմ։ Գարնանը, հատկապես մայիս և հունիս ամիսներին՝ առավելագույն տեղումների ժամանակ, հաճախ են լինում հեղեղներ և կարկտահարություն։ Բացի այդ՝ բարձրադիր վայրերում տարվա 100-ից 125 օրը մառախլապատ է։
Ծանոթագրություններ
Կատեգորիա:Հայաստանի աշխարհագրություն
Իռլանդիա (այլ կիրառումներ)
Իռլանդիա, կարող է վերաբերել՝
Լեհաստանի Ժողովրդական Հանրապետություն
Լեհաստանի Ժողովրդական Հանրապետություն, Կենտրոնական Եվրոպայում  ունիտար պետություն է, որը գոյություն է ունեցել 1944-1989 թվականներին։ Մարքսիզմ-լենինիզմի գաղափարները լայն դեր են խաղացել երկրի կյանքում։ Լեհաստանը կոմունիստական ​​պետություն էր, Վարշավյան պայմանագրի գլխավոր մասնակիցներից մեկը։
Ժողովրդական Հանրապետություն անվանումը ներդրվել է 1952 թվականի Սահմանադրությամբ, որը հիմնված էր 1936 թվականի խորհրդային սահմանադրության վրա։ Պետության պաշտոնական անվանումը 1947-1952 թվականներն ընկած ժամանակահատվածում եղել է Լեհաստանի Հանրապետություն ։
Մանուել Վալս
Աղբյուրներ
Կատեգորիա:Ֆրանսիայի քաղաքական գործիչներ Կատեգորիա:Ֆրանսիայի վարչապետներ Կատեգորիա:Փարիզի համալսարանի շրջանավարտներ
Լեհաստանի Ժողովրդական Հանրապետություն
Պետական ​​համակարգ
Լեհաստանի Ժողովրդական Հանրապետությունը սոցիալիստական պետություն է։ Լեհաստանի Ժողովրդական Հանրապետության Սահմանադրությունն ընդունվել է 1952 թվականի հուլիսի 22- ին (ժամանակավոր սահմանադրությունը՝ 1947 թվականին ), զգալի փոփոխություններ են կատարվել 1976 թվականին։ Օրենսդիր մարմինը Սեյմն է, որն ընտրվում է ժողովրդի կողմից 4 տարի ժամկետով։ Մինչև 1989 թվականը պետության հավաքական ղեկավարը Պետական ​​խորհուրդն էր, որն ընտրվում էր Սեյմի կողմից 4 տարի ժամկետով։ Գործադիր մարմինը Նախարարների խորհուրդն է՝ նշանակված Սեյմի կողմից։
Վարչական բաժանում
Լեհաստանի տարածքը բաժանվել է վոևոդստվաների, դրանք էլ իրենց հերթին՝ գավառների և քաղաքային գավառների, գավառները՝ քաղաքների և կոմունաների, 1954-1972 թվականներին՝ քաղաքների, ավանների և համայնքների, քաղաքային գավառները՝ ձելնիցաների։ Տեղական ինքնակառավարման ներկայացուցչական մարմինները՝ ազգային խորհուրդնե են՝ ընտրված ժողովրդի կողմից 4 տարի ժամկետով, տեղական ինքնակառավարման գործադիր մարմինները ազգային խորհուրդների նախագահություններն են, 1976 թվականից՝ վոյևոդները, քաղաքների նախագահներ, քաղաքների ղեկավարներ, ձելնիցաների պետեր և համայնքների ղեկավարներ։
Իրավական համակարգ
Բարձրագույն դատարանը Գերագույն դատարանն է, վերաքննիչ դատարանները մարզային դատարաններն են, առաջին ատյանի դատարանները՝ գավառային դատարաններն են։ Սահմանադրական վերահսկողության մարմինը սահմանադրական տրիբունալն է։ Իմպիչմենտի դատարանը նահանգային տրիբունալն է։
Լեհաստանը « սոցիալիստական ​​ճամբարի » առաջին երկիրն էր, որտեղ ստեղծվեցին Սահմանադրական դատարանի (1982) և Օմբուդսմենի համալսարանները։
Քաղաքական կուսակցություններ
Երկրում առաջատար դերը սկզբում ստանձնում էր Մարքսիստ-լենինիստական, կոմունիստական ​​լեհական բանվորական կուսակցությունը, իսկ այնուհետև (1948 թվականից) Լեհաստանի միացյալ բանվորական կուսակցությունը։ Ընդդիմադիր Լեհաստանի գյուղացիական կուսակցությունից բացի, մյուս զանգվածային քաղաքական կուսակցությունները (որոնցից 1950-ից հետո կային միայն երկուսը` Միացյալ գյուղացիական կուսակցությունը և Դեմոկրատական ​​կուսակցությունը) կոալիցիայի մաս էին կազմում, որը գլխավորում էր լեհական բանվորական կուսակցությունը, այնուհետև լեհական բանվորական միացյալ կուսակցությունը։
Հասարակական կազմակերպություններ
Ազգային վերածննդի հայրենասիրական շարժումը մինչև 1982 թվականը եղել է Ժողովրդական միասնության ճակատ, մինչև 1956 թվականը՝ Ազգային ճակատ, հիմնադրված 1952 թվականին՝ քաղաքական կուսակցությունների և հասարակական կազմակերպությունների կոալիցիա։
Պատմություն
Այն ժամանակ, երբ Կարմիր բանակը հատեց Արևմտյան Բուգը, ԽՍՀՄ-ում էր Կրայովա Ռադա Նարոդովայի պատվիրակությունը, որն ուներ Լեհաստանի բանվորական կուսակցության և նրան մոտ գաղափարական կուսակցությունների լիազորությունները։
1944 թվականի հուլիսի 21-ին Մոսկվայում ստեղծվել է Լեհաստանի Ազգային ազատագրման կոմիտեն՝ ձախակողմյան կուսակցությունների ներկայացուցիչներից՝ Լեհաստանի աշխատավորական կուսակցության ղեկավարությամբ։ Լեհաստանի ազգային ազատագրության կոմիտեն ստանձնեց Լեհաստանի ժամանակավոր կառավարության գործառույթները։ Այս մարմինը ենթակա էր լեհական բանակին, անվտանգության մարմիններին, քաղաքացիական ոստիկանությանը։ 1944 թվականի դեկտեմբերի 31-ին  Լեհաստանի Ազգային ազատագրման կոմիտեի կողմից որոշում ընդունվեց՝ Լեհաստանի Հանրապետության ժամանակավոր կառավարություն ստեղծելու մասին։ 1945 թվականի հունվարի 4-ին Խորհրդային Միությունը ճանաչեց Լեհաստանի Հանրապետության ժամանակավոր ազգային կառավարությունը։ Ռուզվելտին այնքան դուր չէր գալիս լեհական կառավարության հետ ձախողված բանակցությունները, որ Յալթայի կոնֆերանսում ԱՄՆ նախագահ Ֆրանկլին Ռուզվելտը ԽՍՀՄ-ին լիովին իրավունք տվեց ճնշել ցանկացած զինված դիմադրություն Կարմիր բանակի թիկունքում  ։ Սրանով կանխազգացվում էր վտարանդի լեհական կառավարության և Լեհաստանում նրա ընդհատակյա կառույցների քաղաքական սնանկությունը։
ԽՍՀՄ դաշնակիցները, հասկանալով, որ Լոնդոնի կառավարությունը չի կարող ստիպել Լեհաստանին գնալ իշխանափոխության, Յալթայի կոնֆերանսում համաձայնեցին փոխզիջումային տարբերակին, ըստ որի կառավարությունը ձևավորվում էր Լեհաստանի Հանրապետության ժամանակավոր կառավարության հիման վրա՝ «ներառելով դեմոկրատ առաջնորդներ հենց Լեհաստանից և լեհեր արտերկրից», որոնք պետք է անցկացնեին ազատ ընտրություններ։ Այնուամենայնիվ «Ազգային միության ժամանակավոր կառավարությունը», որը ձևավորվել է 1945 թվականի հունիսին և ճանաչվել է դաշնակիցների կողմից, դե ֆակտո գտնվում էր կոմունիստների վերահսկողության տակ, և 1947 թվականի հունվարին նրանց անցկացրած ընտրությունները լեգիտիմացրին Լեհաստանում հաստատված ռեժիմը, որը ղեկավարվում էր Բոլեսլավ Բերուտը։ Լոնդոնում վտարանդի լեհական կառավարությունը շարունակեց գոյություն ունենալ մինչև 1990 թվականը։
Լեհաստանում պատերազմի ժամանակ հրեա բնակչության ջարդեր են տեղի ունեցել նացիստների կողմից։ Եղել են նաև կոմունիստական, ​​լեհական ընդհատակյա մասի կողմից ճնշումների հազվագյուտ նախադեպեր ։ Հրեական վերջին խոշոր ջարդը տեղի է ունեցել 1946 թվականին Կելցեում, որին մասնակցել են լեհ ոստիկաններն ու զինվորականները։ Հոլոքոստը և հետպատերազմյան տարիների հակասեմական մթնոլորտը Լեհաստանից արտագաղթի նոր փուլի պատճառ դարձան։ Հրեաների հեռանալը, գերմանացիների արտաքսումը Լեհաստանին միացված գերմանական հողերից, ինչպես նաև ԽՍՀՄ-ի հետ նոր սահմանների հաստատումը և նրա հետ բնակչության փոխանակումը Լեհաստանը գործնականում դարձրեց մոնոէթնիկ պետություն։
1945 թվականի օգոստոսին Պոտսդամի կոնֆերանսում պայմանավորվածություն ձեռք բերվեց, որ Արևելյան Պրուսիայի հարավային մասը և Գերմանիայի տարածքներից՝ Օդեր և Նեյսե գետերից արևելք (Պոմերանիա, Ստորին Սիլեզիա և Բրանդենբուրգի մի մասը) փոխանցվեն Լեհաստանին։ Գերմանական բնակչությունը այդ տարածքներից արտաքսվել է Գերմանիա, և դա հաճախ ուղեկցվել է բռնություններով և թալանով ։
1945 թվականի հուլիսի 6-ին Ազգային միասնության ժամանակավոր կառավարության և ԽՍՀՄ կառավարության միջև կնքվեց համաձայնագիր Լեհաստանի և ԽՍՀՄ-ի միջև բնակչության փոխանակման մասին՝ լեհ և հրեա ազգությամբ անձանց, որոնք եղել են նախապատերազմյան Լեհաստանի քաղաքացիներ և ապրելով ԽՍՀՄ-ում, ստացել են Լեհաստան մեկնելու իրավունք, իսկ Լեհաստանում բնակվող ռուս, ուկրաինացի, բելառուս, ռութենական և լիտվացի ազգությունների անձինք ստիպված են եղել տեղափոխվել ԽՍՀՄ։ 1946 թվականի հոկտեմբերի 31-ի դրությամբ Լեհաստանից ԽՍՀՄ է տեղափոխվել մոտ 518 հազար մարդ, ԽՍՀՄ-ից Լեհաստան՝ մոտ 1090 հազար մարդ։ Լեհաստանը դարձավ միազգային պետություն ։
1945 թվականի օգոստոսի 16-ին Մոսկվայում ԽՍՀՄ-ի և Լեհաստանի միջև կնքվեց պայմանագիր Խորհրդային Լեհաստանի սահմանի վերաբերյալ, որով Լեհաստանին փոխանցվեցին ԽՍՀՄ մի շարք տարածքներ ։ 1951 թվականին Լեհաստանի և ԽՍՀՄ-ի (Ուկրաինական ԽՍՀ) միջև տեղի ունեցավ տարածքների փոխանակում, և փոխանցված տարածքների բնակչությունը նախկինում վերաբնակեցվել էր համապատասխան նահանգների խորքում։
1982 թվականին իրականացվեցին որոշ բարեփոխումներ՝ Պետական ​​տրիբունալը, Գերագույն վերահսկիչ պալատը, վերականգնվեցին նահանգապետերի և բուրգերների պաշտոնները, ստեղծվեցին Սահմանադրական դատարանը և օմբուդսմենի պաշտոնը, ճակատի փոխարեն ստեղծվեց Հայրենասիրական ազգային վերածնունդ շարժումը։ Սակայն իշխանությունը մնաց գեներալ Յարուզելսկու մերձավոր շրջապատի ձեռքում, որը ոչ պաշտոնապես կոչվում էր Տեղեկագիր։
Գորբաչովի վերակառուցման քաղաքականությունը թուլացրեց ԽՍՀՄ ազդեցությունը Լեհաստանի վրա, ինչը հանգեցրեց փոփոխությունների երկրում։ 1988 թվականին «Համերաշխությունը» կարողացավ համազգային գործադուլ սկսել և ստիպել Վոյցեխ Յարուզելսկուն նստել բանակցությունների սեղանի շուրջ։ 1988 թվականի սեպտեմբերին պետական ​​պաշտոնյաներն իրենց առաջին հանդիպումներն անցկացրեցին Լեխ Վալեսայի հետ, որի ժամանակ պայմանավորվածություն ձեռք բերվեց կլոր սեղան հրավիրել կառավարության և ընդդիմության միջև։ Կլոր սեղանը սկսեց աշխատել 1989 թվականի փետրվարի 6-ին։ Ապրիլի 4-ին այն ավարտվեց համաձայնագրի ստորագրմամբ, որի հիմնական կետերն էին` ազատ ընտրությունների անցկացումը, նախագահության և խորհրդարանի վերին պալատի (Լեհաստանի Սենատի) ներդրումը։ Հունիսի 4-ին կայացած ընտրություններում «Համերաշխությունը» ստացել է Սենատի մանդատների 99%-ը և սեյմայի մանդատների 35%-ը, որից հետո ձևավորել է կառավարություն՝ վարչապետ Թադեուշ Մազովեցկու և փոխվարչապետ և ֆինանսների նախարար Լեշեկ Բալցերովիչի գլխավորությամբ, որը սկսեց արմատական ​​շուկայական և ժողովրդավարական բարեփոխումներ, գների ազատականացում և պետական ​​գույքի սեփականաշնորհում։ Յարուզելսկին դարձավ երկրի նախագահ։ 1989 թվականի դեկտեմբերի 29-ին Լեհաստանի Ժողովրդական Հանրապետության Սահմանադրությունը փոխելով՜ երկրին վերադարձվեց «Rzeczpospolita Polska»  պատմական անվանումը։
1990 թվականի նախագահական ընտրություններում Վալենսան (տպավորիչ հաղթանակից հետո) ընտրվեց Լեհաստանի նախագահ։
Արտաքին հղումներ
Կատեգորիա:Լեհաստանի պատմություն Կատեգորիա:Լեհաստանի քաղաքականություն
Պարոն սխալմունք (հեռուստասերիալ)
Պարոն սխալմունք (Bay Yanlış), թուրքական հեռուստասերիալ, որը 2020 թվականի հունիսի 26-ից հոկտեմբերի 2-ը ցուցադրվել է FOX հեռուստաընկերությամբ։ Հեռուստասերիալի ռեժիսորը Դենիզ Յորուլմազերն է, իսկ պրոդյուսերը՝ Ֆարուք Թուրգութը։ Գլխավոր դերերում հանդես են գալիս Ջան Յամանը և Օզգե Գյուրելը ։
Սյուժե
Օզգյուր Աթասոյը 30-ամյա երիտասարդ տղամարդ է, որը վարում է ազատ կյանք, ոչ մի բանի լուրջ չի վերաբերում այն բանից հետո, երբ դադարեց վստահել կանանց, քանի որ իրեն դավաճանել էին։ Նա Ստամբուլի ամենահայտնի բարերից մեկի սեփականատերն է։ Իսկ Էզգին հակառակն ամեն ինչին շատ լուրջ է վերաբերվում, փորձում է բոլորին օգնել, հավատում է մեծ սիրուն և ցանկանում է ստեղծել ընտանիք։ Սակայն նրա մոտ ոչինչ չի ստացվում։ 30-րդ տարելիցին Էզգին ընկնում է հուսահատության մեջ՝ կարծելով, որ ժամանակը գնում է, իսկ ինքը չի կարողանում գտնել իրեն հարմար տղամարդ։ Մի անգամ Օզգյուրը, որին Էզգին շուտվանից էր ճանաչում, որոշում է օգնել նրան՝ գտնելու իր տղամարդուն։ Սակայն ժամանակին համընթաց Օզգյուրը հասկանում է, որ սիրահարվել է Էզգիին ։
Արտաքին հղումներ
Կատեգորիա:Թուրքական հեռուստասերիալներ
Կազարևո
Կազարևո (Казарево), գյուղ Ռուսաստանի, Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Աղվանլու
Աղվանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 69 քուրդ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Valve Corporation
Valve Corporation (ավելի վաղ Valve Software) կամ Valve (հայերեն՝ Փական), ամերիկյան կազմակերպություն, որը զբաղվում է համակարգչային խաղերի ստեղծմամբ։ Այն հեղինակել է այնպիսի համակարգչային խաղեր, ինչպիսիք են՝ Half-Life, Portal, Counter-Strike, Team Fortress, Day of Defeat, Left 4 Dead, Ricochet, Alien Swarm, Dota 2 և Artifact, խաղային շարժիչներ՝ GoldSrc, Source, Source 2, ծրագրային ապահովումներ՝ Steam, Valve Anti-Cheat, SteamOS, Steam Audio, ինչպես նաև ապարատային ապահովումներ՝ Steam Machines, Steam Controller, Valve Index։
Կազմակերպությունը հիմնադրվել է 1996 թվականի օգոստոսի 24-ին Microsoft կազմակերպության նախկին աշխատակիցներ Գեյբ Նյուելսի և Մայք Հարինգթոնի կողմից ։
Valve-ի շտաբ-բնակարանը գտնվում է ԱՄՆ-ի Վաշինգտոն նահանգի Բելվյու քաղաքում ։
Հիմնադրում և Half-Life
13 տարի Մայքրոսոֆթում աշխատանքից հետո Գեյբ Նյուելը Մայք Խարինգտոնի հետ 1996 թվականին հիմնադրել է Valve Software կազմակերպությունը՝ Sierra Studios-ի հոգաբարձության ներքո։ Պարզեցման համար ձեռք է բերվել Quake խաղի շարժիչի արտոնագիրը, որից հետո սկսվել է Half-Life (HL) խաղի ստեղծման մեկուկեսամյա գործընթացը ։
Խաղի աշխատանքային անունը «Quiver» էր ։ Սցենարի ստեղծման համար հրավիրվել է պրոֆեսիոնալ ֆանտաստ գրող Մարկ Լեյդլոուն ։ Գեյբը և Մայքը ուզում էին ստեղծել որևէ բան, որը նման կլիներ Doom խաղին, նմանատիպ մռայլ ստեղծագործություն  ։ Խաղը ստացել է ավելի քան 50 մրցանակ, այդ թվում՝ «Բոլոր ժամանակների լավագույն խաղ» կոչումը ։
Դրանից հետո Valve-ն կենտրոնացավ SDK-ի ստեղծման վրա, որը թողարկվեց 1999 թվականի ապրիլին։ Մին Լին «Cliffea» կեղծանվամբ հանդես եկող վերամշակողի հետ օգտագործել է այն HL-ի համար մոդիֆիկացիա՝ Counter-Strike (CS) ստեղծելու համար ։ Այն առցանց շութեր է, որը ստեղծվել է ահաբեկիչների խմբավորման և ոստիկանության հատուկ ստորաբաժանման դիմակայության գաղափարի հիման վրա։ Խաղը դարձել է կիբերսպորտային առաջատար ուղղություններից մեկը ։
Սեփական շարժիչի ստեղծում և Half-Life-ի ստեղծման ավարտ
Խաղի հաջողությունը ոգեշնչեց կազմակերպությանը, և նա միանգամից ձեռնամուխ եղավ մեկ այլ խաղի ստեղծմանը, որը ոչ պակաս մասշտաբային կլինի, քան նախորդը ։ Ամբողջ մշակումը խիստ գաղտնի էր պահվում ։ 5 տարի անց E3 2003-ի ժամանակ ցուցադրվեց Half-Life 2-ը ։ Խաղը ստեղծվել էր նոր խաղային շարժիչի՝ Source Engine-ի հիման վրա, և այդ պատճառով գրաֆիկական մասը մրցակցությունից դուրս էր ։ Խաղի գրեթե բոլոր իրերը կարելի էր տեղափոխել և ձևափոխել ։ Խաղը զբաղեցրել է առաջին հորիզոնականը metacritic.com կայքում՝ բոլոր ժամանակների լավագույն խաղերի ցանկում ։
Բայց խաղի ցուցադրումը և թողարկումը տարբեր բաներ են։ Խաղը չի թողարկել 2003 թվականի սեպտեմբերին, ինչպես խոստացել էին։ Հակառակը, խաղի թողարկումը հետաձգվեց անհայտ ժամանակով։ Սակայն արտահոսք տեղի ունեցավ, և ազատ օգտագործման դուրս եկավ HL2-ի դեմո տարբերակը։ Սակայն կազմակերպությունը չհանձնվեց, գումար գտավ և խաղը թողարկեց 2004 թվականի նոյեմբերի 16-ին՝ արժանանալով ավելի քան 30 «Տարվա լավագույն խաղ» մրցանակի ։
Գեյբ Նյուելի խոսքերով՝ կազմակերպությունը որոշել էր, որ իմաստ չունի սպասեցնել երկրպագուներին ևս 6 տարի, այդ իսկ պատճառով որոշվել էր օգտագործել խաղային դրվագների ստեղծման մոդելը, որը թույլ կտար թողարկել ոչ պակաս որակյալ խաղեր ընդամենը մեկուկես տարում ։
Վերջին սոլո խաղերի թողարկում
Որպես այս բոլոր խաղերի առանձնահատկություն՝ մշակվել էր ձեռքբերումների ծառայություն (նմանատիպ ձեռքբերումներ Xbox 360-ում), որն աշխատում էր Steam ծառայության միջոցով ։ Հայտնվեց նաև սեփական սոցիալական կայքը՝ Steam Community, որը կրկին ստեղծվել էր Steam ծառայության հիման վրա։ Դրա համար իրականացվել են անձնական պրոֆիլները, ընկերներ ավելացնելու հնարավորությունը, վերամշակվել է ներքին զրուցարանը։
Steam-ի բազմաօգտատեր խաղեր
2008 թվականի նոյեմբերի 18-ին թողարկվեց Left 4 Dead խաղը։ Մեկ տարի անց՝ 2009 թվականի նոյեմբերի 17-ին, թողարկվեց նրա սիքվելը՝ Left 4 Dead 2։ 2010 թվականի մարտի 5-ին ցուցադրվեց Portal 2-ի անոնսը։ 2010 թվականի հուլիսի 19-ին թողարկվեց Alien Swarm շութերը երրորդ դեմքից։ 2011 թվականի ապրիլի 19-ին թողարկվեց Portal 2-ը։ 2012 թվականի օգոստոսի 21-ին թողարկվեց Counter-Strike: Global Offensive-ը։
2011 թվականին Valve-ն հայտարարեց, որ կթողարկվի Warcraft III-ի մոդիֆիկացիան՝ Dota 2-ը, որը կդառնա Warcraft III-ի մոդիֆիկացիայի շարունակություն։ Կազմակերպությանը նաև միացավ գլխավոր վերամշակողը, որը հայտնի էր IceFrog մականվամբ։
Steam-ի տեխնոլոգիաների զարգացում
Որպես օգնության առաջին քայլ՝ Valve-ն Debiani-ի բոլոր վերամշակողներին տրամադրեց կազմակերպության խաղերի անվճար ներբեռնման հնարավորություն ։
SteamOS-ն օգտագործում է Big Picture ռեժիմի օգտատիրոջ ինտերֆեյս ։ Օպերացիոն համակարգը կմատակարարվի փոքր համակարգիչների՝ Steam Machines-ի համար, սակայն այդ անվճար օպերացիոն համակարգը կթողարկվի և կառանձնացվի ինքնուրույն ներբեռնման համար, որը թույլ կտա կողմնակի կազմակերպություններին ստեղծել սեփական սարքավորումը SteamOs-ի համար ։ Այս օպերացիոն համակարգը թույլ է տալիս հեռարձակել ստացիոնար համակարգչից հեռաուստացույցին և Steam Cloud-ին միանալու հնարավորություն ։ Օպերացիոն համակարգը, խաղի նման, կարող է վերարտադրել աուդիո և վիդեոֆայլեր ։
Steam-ի օգտատիրոջ միջոցով պաշտոնապես տարածվում է երաժշտությունը, և աուդիո նվագարկիչը ներկառուցված է օգտատիրոջ (клиент) մեջ ։ Ինտերֆեյսը հասանելի է Steam Overlay ռեժիմում ։ 2014 թվականի վերջին հատկացվեցին միայն հիմնական հնարավորությունները, թեև կա նաև երգացանկի ստեղծման հնարավորություն ։ Նվագարկման համար հասանելի են ինչպես տեղային աուդիո ֆայլեր, այնպես էլ Steam-ից գնված խաղերի սաունդթրեքներ ։ Valve-ն ի պատիվ բացման անվճար դարձրեց Half-Life և Portal խաղերի երաժշտական ցանկերը, ինչպես նաև Free to Play ֆաստագրական ֆիլմը ։
2015 թվականի մարտի 1-ին Valve կազմակերպությունը Mobile World Congress-ի ժամանակ ցուցադրեց վիրտուալ իրականության սաղավարտը՝ SteamVR, որը մշակվել է HTC կազմակերպության հետ համատեղ։ 2015 թվականի նոյեմբերին մեկնարկեց վաճառքը ։
Լասսելյաս Պոնսանո
Լասսելյաս Պոնսանո (իսպ.`Lascellas-Ponzano), մունիցիպալիտետ Իսպանիայում` Ուեսկա պրովինցիայում (Արագոն ինքնավար համայնքում)։ Մունիցիպալիտետը գտնվում է Էլ Սոմոնտանո դե Բարբաստրո շրջանում։ Զբաղեցնում է 27.3 կմ2 տարածք։ Բնակչությունը՝ 154 մարդ (2010 թվականի տվյալներով)։
Valve Corporation
Խաղեր
1990-ականների վերջին Valve-ն թողարկեց 7 խաղ՝ 1998 թվականին՝ Half-Life: Day One-ի դեմո տարբերակը, նրանից հետո՝ ամբողջական խաղը՝ Half-Life, 1999 թվականին՝ Half-Life: Uplink-ի դեմո տարբերակը, Half-Life: Opposing Force և բնօրինակ Team Fortress Classic-ը, 2000 թվականին վերամշակման հնարավորության շնորհիվ թողարկվեց Counter-Strike մոդիֆիկացիան և նորույթ Ricochet-ը։
2000-ականների սկզբին թողարկվեցին նախկին հաջող թողարկված խաղերի հավելումները՝ 2001 թվականին՝ Half-Life: Blue Shift, Half-Life: Decay և Deathmatch Classic, 2003 թվականին՝ Day of Defeat բնօրինակ խաղը և խաղային ավտոմատների համար նախատեսված CS-ը՝ Counter-Strike Neo-ն։
Լասսելյաս Պոնսանո
Ծանոթագրություններ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Valve Corporation
Խաղեր
2004 թվականը Valve-ի համար դարձավ նոր դարաշրջանի սկիզբ։ Նոր խաղային շարժիչի՝ Source-ի թողարկման հետ մեկտեղ լույս տեսան այնպիսի խաղեր, ինչպիսիք են Half-Life 2-ը և նրա բազմաօգտատեր մոդիֆիկացիան՝ Half-Life 2: Deathmatch-ը։ Թարմացավ Counter-Strike խաղի շարքը՝Counter-Strike: Condition Zero անվամբ նորությունը և նրանից հեռացված տեսարանները՝ Counter-Strike: Condition Zero Deleted Scenes-ի մեջ։ Նաև նոր խաղային շարժիչի հիման վրա ստեղծվեցին Counter-Strike: Source-ը և Half-Life: Source-ը։
2000-ականների կեսերին վերաթողարկվեցին հին խաղերը նոր շարժիչով, և նաև թողարկվեցին HL խաղի շարունակությունները՝ 2005 թվականին՝ Day of Defeat: Source, Half-Life 2: Lost Coast և Half-Life Deathmach: Source, 2006 թվականին՝ Half-Life 2: Survivor և Half-Life 2: Episode One։ 2007 թվականին թողարկվեց այսպես կոչված Orange Box-ը՝ ժողովածու, որում ներառվեց 3 նոր խաղ՝ Half-Life 2: Episode Two, Team Fortress 2 և Portal։
2010-ական թվականների սկզբին կազմակերպությունը թողարկում է ավելի շատ խաղ․ 2011 թվականին դուրս եկավ Portal խաղի շարունակությունը՝ Portal 2 և հավելումներ նրա համար՝ Portal 2։ Peer Review DLC և Portal 2։ Sixense MotionPack DLC, 2012 թվականին հավելվեց նաև L4D2 Left 4 Dead 2։ Cold Stream DLC-ով, Portal 2-ը Portal 2։ Perpetual Testing Initiative DLC-ով, ինչպես նաև թողարկվեց նոր խաղ՝ Counter-Strike: Global Offensive, 2013 թվականին թողարկվեցին Dota 2-ը և Counter-Strike Online 2-ը։ 2014 թվականին Valve-ն չթողարկեց որևէ առանձին խաղային արտադրանք՝ բացառությամբ Left 4 Dead 2-ի հավելում Uncensored-ը, որը թողարկված է ավստրալիական հանրության համար։
2015 թվականի սեպտեմբերի 10-ին Dota 2-ը վերջնականապես տեղափոխվեց Source 2 խաղային շարժիչի վրա, որին հետևեց նրա թարմացումը՝ Dota 2։ Reborn անվամբ։ 2016 թվականի մարտի 7-ին հայտարարեց The Lab խաղը Portal խաղաշարքից, որը վիրտուալ իրականության էքսպերեմենտալ հավաքածու է ։
2017 թվականի օգոստոսի 8-ին՝ The International 2017-ի ժամանակ, հայտարարեց Dota 2 թղթախաղի՝ Artifact խաղի մասին։ Valve-ն չներկայացրեց ոչ մի մանրամասն։ Միայն հայտնի է, որ խաղում սպասվում են Dota 2-ի տարբեր կերպարներ ։ Խաղի թողարկումը Steam-ում տեղի ունեցավ 2018 թվականի նոյեմբերի 28-ին։
2019 թվականի հունիսի 20-ին Valve-ն թողարկեց Dota 2-ի ռազմավարական խաղը՝ Dota Underlords-ը։ Իսկ նոյեմբերի 19-ին կայացավ նոր խաղի անունսը՝ Half-Life — Half-Life։ Alyx սերիան։
Այլ
2019 թվականի ապրիլի 1-ին Valve-ն հայտարարեց նոր ականջակալների թողարկման մասին, որը նախատեսված է վիրտուալ իրականության համար ։
Իռու (այլ կիրառումներ)
Իռու, կարող է վերաբերել՝
Valve Corporation
Գաղափարախոսություն
Գեյբի կարծիքով տեխնոլոգիական արդյունաբերության մեջ աստիճանակարգը անտրամաբական և անօգուտ է, ֆորմալ մենեջմենթի և գործունեության աճի կարիք չկա ։ Նյու Յորք Թայմս ամսագրին տված հարցազրույցում Գրեկ Կումերը ենթադրում էր, որ Նյուելը հանդիսանում է SEO, բայց նշում էր, որ տեխնիկապես նա իրոք SEO է ։ Նորեկների համար նախատեսված ձեռնարկում գրված է, որ Գեյբ Նյուելը, ի թիվս այլոց, ղեկավար չէ ։
Մոտեցման խնդիրներ
Մայքլ Աբրաշը նշում էր, որ առաջին շաբաթներին գործընկերներն առաջարկում էին, որ պետք է ուշադրություն դարձնի որևէ ոլորտին, որից հետո նա սկսել է մտածել այլ կերպ․ կազմակերպության համար անել որևէ արժեքավոր բան, որը դեռ ոչ ոք չի արել ։Դրանից հետո նա սկսել է զբաղվել վիրտուալ ակնոցների ստեղծմամբ ։
Այդպիսի ազատությունը դժվարացնում է նոր աշխատակիցների որոնումը ։ Փաստացի ամբողջ կազմակերպությունը կենտրոնացված է նորեկների որոնման վրա, հավանական աշխատակիցներին պարբերաբար հրավիրում են հարցազրույցի ։
Կազմակերպությանը գրավում են մեծ փորձով մարդիկ, որոնք «այդ գործում մյուսներից առավել են» ։ Օրինակ, կազմակերպությունում աշխատել է հույն տնտեսագետ Յանիս Վարուֆակիսը։ Նրան աշխատանքի էին ընդունել, քանի որ նրա բլոգը Եվրոպական ֆինասական ճգնաժամի մասին դուր էր եկել Գեյբին։ Կազմակերպությունում են աշխատել նաև տիկնիկային թատրոնի նախկին դերասանը, «Մատանիների տիրակալը» և «Քինգ-Քոնգ» ֆիլմերի հատուկ էֆեկտների ստեղծողը ։ Ընկերությունում գնահատվում են մարդիկ, որոնք կարող են պարզեցնել կամ արագ լուծել խնդիրը, ինչպես նաև հասկանալի բացատրել, թե ինչպես են դա նրանք արել ։
Նման համակարգ կարող է գոյություն ունենալ միայն ընկերության լիակատար անկախության դեպքում ։ Հրատարակիչներից անկախությունն ապահովում է Steam ծառայությունը, որը հրատարակիչ է դարձնում հենց Valve-ին։ Ընկերությունը հիմնադրվել է առանց ներդրողների, և 2014 թվականի վերջի դրությամբ նրա բոլոր ակտիվները գտնվել են ընկերության աշխատակիցների մոտ ։ Նյուելի խոսքով՝ եթե գործերը վատ ընթանան, ընկերությունը կլուծարվի, այլ ոչ թե կվաճառվի ։
Աստիճանակարգի բացակայությունը խնդիրներ է ստեղծում կորպորացիայից դուրս աշխատակիցների համար՝ նրանք ստիպված են իրենց պաշտոններ հորինել, որպեսզի նրանց լուրջ ընդունեն ։
Լսարան և կապիտալիզացիա
«Ֆորբս» ամսագրի տվյալներով՝ 2011 թվականի դրությամբ Steam խանութի լսարանը 30 միլիոն մարդ է ։
2011 թվականի դրությամբ՝ ծառայությանը բաժին է ընկնում խաղերի օնլայն բաշխման 50-70%-ը (ԱՄՆ դոլարով) ։
Valve-ի ֆինանսական ցուցանիշները հայտնի չեն, սակայն, ըստ հիմնադիր Գեյբի, ընկերությունը «չափազանց շահութաբեր է» ։ 2011 թվականի հոկտեմբերին կորպորացիայի մամուլի ծառայությունը հայտարարել էր Valve-ի համար ռեկորդային շահույթի մասին, որը 200 տոկոսով գերազանցել է նախորդ տարվա շահույթը ։ Ըստ «Ֆոբս»-ի տվյալների՝ տարբեր աղբյուրներով Valve-ն գնահատվում է 2-4 միլիարդ ԱՄՆ դոլար ։ 2012 թվականին Մայքլ Փեչթերը «Նյու Յորք Թայմսի» հոդվածում կորպորացիան գնահատել է 2,5 մլրդ ԱՄՆ դոլար ։
Միխայիլ Խոմիչը «Коммерсант»-ի էջերում պնդել է, որ 2013 թվականին ընկերության զուտ շահույթը կազմել է շուրջ 1 մլրդ ԱՄՆ դոլար ։
Արտաքին հղումներ
Կատեգորիա:ԱՄՆ-ի համակարգչային խաղերի արտադրողներ Կատեգորիա:1996 հիմնադրված ընկերություններ Կատեգորիա:Համակարգչային խաղեր արտադրողներ այբբենական կարգով
Իռուստե (այլ կիրառումներ)
Իռուստե, կարող է վերաբերել՝
(5695) Ռեմիլյու
(5695) Ռեմիլյու (Remillieux), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,6476 ա. մ., առավելագույնը մոտենում է 2,2797 ա. մ. հեռավորության վրա և հեռանում 3,0155 ա. մ. ։ Արեգակի շուրջ մեկ ամբողջական պտույտ է կատարում 1573,54 երկրային օրվա ընթացքում, իր ուղեծրով շարժվելով միջինում 0,228784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,7° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Երեկ, այսօր, վաղը
Երեկ, այսօր, վաղը (Ieri, oggi, domani), իտալական գեղարվեստական ֆիլմ, նկարահանված հայտնի իտալացի ռեժիսոր՝ Վիտտորիո դե Սիկայի կողմից, 1963 թվականին։ Ստեղծված է Իտալիայի և Ֆրանսիայի համագործակցությամբ։ Արժանացել է Օսկար մրցանակի՝ լավագույն օտարալեզու ֆիլմ անվանակարգում։ Ֆիլմում խաղում են իտալական կինոյի աստղեր՝ Սոֆի Լորենն ու Մարչելլո Մաստրոյանին։ Նկարահանված է՝ Կինոկատակերգություն և մելոդրամա ժանրերի մեջ։ Կազմված է երեք մասերից, որոնցից ամեն մեկում հանդես են գալիս վերը նշված դերասանները։ Առաջին պրեմիերան տեղի է ունեցել 1963 թվականի դեկտեմբերի 19-ին, Իտալիայում։
Կատեգորիա:1963 ֆիլմեր Կատեգորիա:Իտալերեն ֆիլմեր Կատեգորիա:Օսկարակիր ֆիլմեր Կատեգորիա:Ֆրանսերեն ֆիլմեր Կատեգորիա:Իտալական կինոկատակերգություններ Կատեգորիա:Ֆրանսիական կինոկատակերգություններ Կատեգորիա:Իտալական մելոդրամա ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Իտալական ֆիլմեր
Կանիժ
Կանիժ (Каніж), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Կանիժ գյուղում բնակվում էր 1 147 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոմիրգորոդի շրջանի բնակավայրեր Կատեգորիա:Ուկրաինայի գյուղեր
Ձվելի Գեդագդաղի
Ձվելի Գեդագդաղի (ძველი გედაგდაღი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 37 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դմանիսի շրջան
Կոլգակյուլա
Կոլգակյուլա (Kolgaküla), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 176 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կուուսալու շրջանի բնակավայրեր Կատեգորիա:Էստոնիայի գյուղեր
Իսաև (այլ կիրառումներ)
Իսաև, կարող է վերաբերել՝